Bersabar hadapi cabaran
LIMBANG: Pasukan anggota polis terpaksa berhadapan dengan cabaran yang lebih
sukar lagi ketika menjalankan tugas khususnya semasa Perintah Kawalan
Pergerakan (PKP) di bulan Ramadan dari segi emosi, mental dan fizikal. Sehubungan itu, satu penambahbaikan jadual 
dari segi penugasan membabitkan penempatan anggota yang beragama Islam
untuk bertugas pada sebelah malam. Ketua Polis Daerah Limbang, Superitendan Abang Zainal Abidin Abang Ahmad
berharap para anggota agar menjalankan tugas pada tahap  profesionalisme tinggi dan banyak bersabar menghadapi
dugaan ketika ini. Beliau berkata demikian ketika ditemui media pada penyerahan sumbangan barang
makanan kepada anggota polis di Ibu Pejabat Polis Daerah Limbang Jumaat lalu. Turut sama Ketua Bahagian Pengurusan Daerah Limbang ASP Lee Kim Seng
dan  Ketua Bahagian Ketenteraman Awam
Daerah  Limbang, ASP Khairul Ridzuan
Ahmad. Seterusnya Abang Zainal memberitahu, pihaknya  mengambil berat  kepada kebajikan atau  kesihatan 
khususnya anggota beragama  Islam
yang menjalani ibadah puasa ketika bertugas. Oleh itu, beliau menyeru agar anggota masyarakat dapat terus memberikan
kerjasama kepada anggota keselamatan yang bertugas pada waktu ini. Menyentuh mengenai sumbangan yang diterima, 
beliau memberitahu kerajaan amat prihatin terhadap kebajikan dan
kesukaran anggota polis ketika bertugas sempena PKP fasa satu yang dilanjutkan
sehingga fasa tiga. Malah beliau bersyukur  kerana  kerajaan meluluskan  permohonan untuk mengagihkan barang makanan
kepada anggota polis di Daerah Limbang. Pengagihan barang makanan itu katanya antara inisiatif kerajaan membantu
dan meringankan beban tanggungan anggota polis yang bertugas  menempuh kesukaran semasa PKP. Seramai 94 orang anggota menerima sumbangan berupa barang makanan itu
semalam.

Keprihatinan pemimpin Sarawak turut dihargai dan
disanjung tinggi oleh semua anggota polis yang bertugas menguatkuasakan arahan
PKP di daerah ini.



 
See author's posts
